Diari Oficial de la Generalitat Valenciana


Sumari del DOGV 8042, del 18-05-2017 (2017/4255)

RESOLUCIÓ de 9 de maig de 2017, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'energies renovables i biocarburants, amb càrrec al pressupost de l'exercici 2017.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4255


Data del document
:   09-05-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de maig de 2017, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'energies renovables i biocarburants, amb càrrec al pressupost de l'exercici 2017. [2017/4255]  
El Decret 4/2013, de 4 de gener, del Consell, aprovà el Reglament d'organització i funcionament de l'Institut Valencià de Competitivitat Empresarial (d'ara en avant IVACE), en el qual s'estableixen les funcions pròpies d'aquest, entre les quals hi ha l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic.  
  
Igualment, correspon a l'IVACE establir, gestionar i tramitar línies d'ajuda i incentius dirigits a la conservació, l'estalvi, la diversificació, el desenvolupament energètic i les energies renovables.  
L'Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, estableix les bases reguladores per a la concessió d'ajudes de l'IVACE, en matèria d'energies renovables i biocarburants, per complir el que disposa l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, relatiu a les bases reguladores de la concessió de subvencions.  
Les ajudes fixades en aquestes bases es regeixen per l'article 41 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, 26.06.2014). No obstant això, queden excloses del règim anterior les ajudes dirigides a activitats no econòmiques de determinats beneficiaris (entitats sense ànim de lucre i administracions públiques) perquè no compleixen tots els requisits de l'article 107.1 del Tractat, concretament perquè no comporten un avantatge econòmic per a una determinada empresa, i per tant no estan subjectes a l'obligació de notificació prèvia a la Comissió Europea.  
Per això, i en virtut del que disposa l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que estableix l'article 3 de l'Ordre 19/2016, de 19 d'octubre, resolc:  
  
Article 1. Objecte de la resolució  
1. L'objecte de la present resolució és convocar les ajudes de l'Institut Valencià de Competitivitat Empresarial (IVACE) per a l'impuls d'actuacions encaminades a l'explotació dels recursos energètics renovables i fomentar l'ús dels biocarburants dins del marc del Pla d'energies renovables (PER) 2011-2020, amb càrrec al pressupost de l'IVACE de l'exercici 2017.  
2. Les bases reguladores de la present convocatòria són les aprovades per l'Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'energies renovables i biocarburants, publicades en el Diari Oficial de la Generalitat Valenciana número 7903, de 25 d'octubre de 2016; en aquestes bases s'estableixen les condicions de les ajudes en allò que no determina aquesta convocatòria.  
  
Article 2. Dotació pressupostària  
1. D'acord amb el que estableix la Llei 14/2016, de 30 de desembre, de pressupostos de la Generalitat per a l'exercici 2017, les ajudes concedides per l'IVACE en matèria D'energies renovables i biocarburants es finançaran amb càrrec a la línia pressupostària i import global màxim que es detalla a continuació.  
  
Codi de la línia Denominació de la línia Import  
T5218000 Energies renovables i biocarburants 1.450.000 -  
  
La distribució pressupostària entre les distintes actuacions objecte d'ajuda és la següent:  
a) Programa d'energies renovables i biocarburants - aplicacions tèrmiques: 1.350.000 ?.  
b) Programa d'energies renovables i biocarburants - aplicacions elèctriques: 100.000 ?.  
2. Les ajudes previstes per a les actuacions englobades en el Programa d'energies renovables i biocarburants - aplicacions tèrmiques comptaran amb finançament del Fons Europeu de Desenvolupament Regional (FEDER), en un percentatge del 50 %, a través del Programa operatiu FEDER de la Comunitat Valenciana 2014-2020, a través de l'eix prioritari 4, «Afavorir el pas a una economia baixa en carboni en tots els sectors», prioritat d'inversió 4.a (Foment de la producció i distribució d'energies renovables) i objectiu específic 4.1.2 (Augmentar la participació i distribució de les energies renovables per a usos tèrmics).  
  
A les ajudes previstes per a les actuacions englobades en el Programa d'energies renovables i biocarburants - aplicacions elèctriques han de rebre suport exclusivament de fons de la Generalitat.  
Així doncs, a les actuacions d'energia solar fotovoltaica aïllada o mixta eòlica-fotovoltaica aïllada, les actuacions d'energia eòlica aïllada i les actuacions d'energia mini hidràulica aïllada, se'ls dona ajuda exclusivament amb fons de la Generalitat, fins a un màxim de 100.000 euros.  
Mitjançant una resolució de la Direcció General de l'IVACE, es podrà reajustar la distribució pressupostària entre els distints programes, d'acord amb les sol·licituds d'ajuda presentades.  
Als efectes de distribució del pressupost disponible, abans de la concessió de les ajudes s'han de tindre en compte les obligacions econòmiques adquirides com cal derivades d'exercicis anteriors.  
3. En tot cas, es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per un import inferior a l'ajuda que va ser concedida al seu dia, o bé quan aquest augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la publicació de la modificació de la convocatòria en la Base de Dades Nacionals de Subvencions (BDNDS) i en el Diari Oficial de la Generalitat Valenciana (DOGV), sense necessitat d'obertura d'un termini addicional per a presentar noves sol·licituds.  
  
Article 3. Actuacions a què donar suport  
1. Les actuacions objecte d'ajuda es resumeixen en el següent quadro, classificades per programes segons aplicacions:  
  
Programa Codi Actuació  
Programa d'energies renovables i biocarburants - aplicacions tèrmiques IMEREA Energia geotèrmica.  
 IMEREE Energia solar tèrmica.  
 IMEREN Biomassa (Aplicacions tèrmiques).  
 IMEREQ Biomassa (Tractament en camp i cisternes repartiment).  
 IMERET Instal·lacions híbrides solar tèrmica + biomassa tèrmica.  
 IMEREU Biomassa (Plantes de producció pèl·lets/briquetes/estelles).  
 IMEREV Biogàs (Aplicacions tèrmiques).  
 AVBIFA Biocarburants (Instal·lació o adaptació d'assortidors).  
 AVBIFB Biocarburants (Plantes de producció).  
Programa d'energies renovables i biocarburants - aplicacions elèctriques IMEREC Energia mini hidràulica (aïllada de la xarxa).  
 IMEREH Energia solar fotovoltaica (aïllada de la xarxa).  
 IMEREK Energia eòlica (aïllada de la xarxa).  
 IMEREW Instal·lacions mixtes eòlica + fotovoltaica (aïllada de la xarxa).  
  
  
2. El projecte objecte de subvenció ha de trobar-se dins del territori de la Comunitat Valenciana.  
3. Només es consideren subvencionables els projectes i/o instal·lacions noves i que estiguen constituïdes per equips nous i sense ús previ; i, en tot cas, l'import de les ajudes és independent de la producció.  
  
4. Els projectes s'han d'executar en el marc d'un desenvolupament sostenible i de foment de la protecció i la millora del medi ambient, i comptar, quan siga cofinançat per FEDER, amb un certificat que declare la no-afectació del projecte a la denominada Xarxa Natura, espai físic d'especial protecció mediambiental configurat així per la Unió Europea. L'obtenció d'aquest certificat, el gestiona l'IVACE.  
  
5. Únicament en el cas de projectes de biomassa o biogàs, ambdós de caràcter industrial, per a producció d'energia tèrmica, poden considerar-se que tenen caràcter plurianual, tenint en compte els requisits següents:  
a) Ha d'indicar-se en la memòria tècnica cada una de les seues fases i l'exercici en què es realitzen.  
b) La sol·licitud d'ajuda ha de presentar-se per a cada una de les fases en l'exercici en què haja d'executar-se, sense que la concessió d'ajuda per a una d'aquestes condicione la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa que empare les actuacions proposades i als resultats aconseguits.  
  
6. Les ajudes han de produir un efecte incentivador. S'entendrà que hi ha efecte incentivador si abans de començar a treballar en el projecte o activitat s'ha presentat a l'IVACE la sol·licitud de l'ajuda. De conformitat amb allò que disposa l'article 2.23 del Reglament núm. 651/2014, de la Comissió, de 17 de juny de 2014, s'entén que s'han iniciat els treballs si hi ha un compromís en ferm irreversible anterior a la data de sol·licitud; les despeses en què puguen incórrer en la realització d'estudis de viabilitat, la compra de terrenys o l'obtenció de permisos no han de suposar l'incompliment de l'efecte incentivador, si bé poden ser objecte d'anàlisi individualitzat per l'IVACE als efectes de la seua verificació.  
  
7. La descripció i les particularitats de cada una de les actuacions s'especifiquen en l'annex de la present resolució, a les quals cal aplicar la resta de requisits que s'estableixen en l'article 5 de l'Ordre 19/2016, de 19 d'octubre.  
  
Article 4. Restriccions i acumulació d'ajudes  
1. No són subvencionables aquelles instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi Tècnic de l'Edificació.  
  
No obstant això, en els casos en què en virtut de l'esmentat codi resulte obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, es podrà subvencionar la instal·lació en els casos i amb els percentatges que estime l'IVACE.  
2. No són subvencionables aquells projectes que hagen sigut completament finançats a través del Fons Estatal d'Inversió Local o del Fons Especial de l'Estat per a la Dinamització de l'Economia i l'Ocupació, creats pel Reial decret llei 9/2008, de 28 de novembre, pel Fons Estatal per a l'Ocupació i la Sostenibilitat Local creat pel Reial decret llei 13/2009, de 26 d'octubre, pel Pla especial de suport a la inversió productiva en municipis de la Comunitat Valenciana (2009-2011), constituït en el Decret llei 1/2009, de 20 de febrer, o en el marc del Conveni de col·laboració entre l'Administració General de l'Estat i la Generalitat, per al desplegament d'un programa pilot de desenvolupament rural sostenible en les zones rurals de la Comunitat Valenciana, publicat mitjançant la Resolució de 15 de març de 2010, de la Direcció General de Desenvolupament Sostenible del Medi Rural.  
  
3. Les ajudes previstes en aquesta convocatòria que estiguen finançades amb fons FEDER són incompatibles amb altres ajudes finançades amb fons comunitaris concedides per aquesta o una altra Administració.  
4. En tot cas, són aplicables les regles d'acumulació previstes en l'article 14 de l'Ordre 19/2016, de 19 d'octubre.  
  
Article 5. Característiques de l'ajuda  
Les ajudes que s'estableixen en la present resolució tenen la consideració de subvenció, i tenen una intensitat de fins al 45 % del cost subvencionable del projecte, d'acord amb el que estableix l'article 41.7.a del Reglament (UE) núm. 651/2014, de la Comissió, de 17 de juny de 2014. No obstant això, la intensitat d'ajuda podrà incrementar-se fins en 10 punts percentuals per a les ajudes a les mitjanes empreses i fins en 20 punts percentuals per a les ajudes a les xicotetes empreses, i també per als ajuntaments, entitats públiques i entitats i institucions sense ànim de lucre respecte de les seues activitats no econòmiques.  
  
  
Article 6. Entitats beneficiàries  
1. Podrà acollir-se a aquestes ajudes qualsevol entitat o persona jurídica, de naturalesa pública o privada, incloent-hi les agrupacions sense personalitat jurídica i les comunitats de béns, i també els empresaris individuals.  
Queden excloses les comunitats de regants com a beneficiàries de les actuacions d'energia solar fotovoltaica (aïllada de la xarxa), instal·lacions mixtes eòlica + fotovoltaica (aïllada de la xarxa) i energia eòlica (aïllada de la xarxa). No poden ser beneficiàries les empreses de serveis energètics (ESE), enteses com a tals totes aquelles persones jurídiques que proporcionen serveis energètics en les instal·lacions o locals d'un usuari i afronten un cert grau de risc econòmic per fer-ho, excepte en el cas en què es duguen a terme instal·lacions centralitzades de producció i distribució d'energia tèrmica destinades a subministrar a més d'un usuari.  
Quan qui sol·licite l'ajuda tinga la condició d'empresari/ària individual només caldrà donar suport als projectes que es troben associats al desenvolupament d'una activitat econòmica i el domicili social de l'activitat no es trobe ubicat en un immoble que tinga o puga tindre ús residencial o d'habitatge.  
En general, no poden obtindre la condició de beneficiàries les entitats i persones físiques o jurídiques excloses o que no complisquen els requisits i condicions de l'article 4 de l'Ordre 19/2016, de 19 d'octubre.  
  
2. Als efectes de la present resolució, s'ha de considerar pime, segons l'annex I del Reglament (UE) núm. 651/2014, de la Comissió, de 17 de juny de 2014, cada entitat, independentment de la forma jurídica, que exercisca una activitat econòmica que complisca els requisits següents:  
- Que ocupe menys de 250 persones.  
- Que tinga un volum de negoci anual no superior a 27.995.294 d'euros, o bé un balanç general no superior a 70.035.877 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 90.675.720 d'euros; microempresa es considera aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades, s'ha d'efectuar tal com es disposa en l'esmentat annex I del Reglament (UE) núm. 651/2014, de la Comissió, de 17 de juny de 2014. Els criteris de còmput es poden consultar en la pàgina web http://www.ivace.es.  
  
Article 7. Presentació de sol·licituds  
1. Sol·licitud i memòria tècnica.  
La sol·licitud i la memòria tècnica s'adequaran als models normalitzats disponibles en la pàgina web http://www.ivace.es, i la tramitació ha de realitzar-se de forma telemàtica per a tots els sol·licitants d'aquestes ajudes.  
Només s'admetrà la presentació de sol·licituds, escrits i comunicacions davant del Registre Electrònic que estiguen firmats electrònicament mitjançant una firma electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb què la Generalitat haja firmat l'oportú conveni, que poden consultar-se en la pàgina web:  
https://sede.gva.es/va/web/sede\_electronica/sede\_certificados.  
2. Documentació que ha d'aportar-se, adjunta, amb la sol·licitud i amb la memòria tècnica. Aquesta documentació també ha de presentar-se utilitzant els mitjans telemàtics proporcionats per l'IVACE.  
2.1. Documentació relativa a la personalitat del sol·licitant: quan els interessats utilitzen un sistema de firma electrònica avançada, la seua identitat s'entén ja acreditada mitjançant el mateix acte de la firma.  
a) Empreses i entitats sense ànim de lucre.  
a.1 Quan es tracte de sol·licitants la inscripció dels quals en el Registre Mercantil no siga obligatòria, han de presentar còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment han de presentar una còpia del contracte de constitució i estatuts vigents registrats. Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir a aquella directament la presentació d'algun document concret.  
a.2. Quan el projecte siga presentat per una agrupació sense personalitat jurídica tenen la consideració de beneficiaris tots els sol·licitants que hi participen. Es considera en aquest supòsit la presentació d'un projecte per dos o més sol·licitants sense que entre ells existisca nexe jurídic i sense perjudici que un dels participants siga el que assumisca la coordinació entre ells i respecte de l'IVACE. En aquest cas han de fer-se constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, i també l'import de subvenció a aplicar per cada un d'ells. En tot cas, ha de nomenar-se un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació.  
  
a.3. Ubicació exacta del projecte, indicant les coordenades UTM de la instal·lació en l'apartat destinat per a això en la pròpia sol·licitud.  
a.4. Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte ha de correspondre al sol·licitant.  
a.5. En el cas d'empresaris individuals, fitxa cadastral de l'immoble en què es va a executar el projecte, on es comprove que el seu ús principal no és el «residencial». Aquest document pot obtindre's en la Seu Electrònica del Cadastre (www.sedecatastro.gob.es).  
b) Entitats públiques.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte ha de correspondre a l'entitat sol·licitant.  
- Document de l'entitat que reflectisca l'existència d'una partida pressupostària per a l'execució del projecte objecte de subvenció.  
2.2. Documentació complementària de caràcter general per a tots els sol·licitants.  
a) La presentació de la sol·licitud comportarà l'autorització del sol·licitant, excepte manifestació en contra, a fi que l'IVACE obtinga directament les dades relatives al compliment de les obligacions tributàries envers de l'Administració i obligacions envers de la Seguretat Social; en cas de no autoritzar-se s'han d'aportar els certificats d'estar al corrent en el compliment de les obligacions tributàries i davant la Seguretat Social. En el cas que el sol·licitant siga una entitat o organisme públic, podrà presentar una declaració responsable sobre el compliment d'aquestes obligacions, en virtut del que estableix l'article 24.6 del Reial decret 887/2006, de 21 de juliol, relatiu a la simplificació de l'acreditació del compliment d'obligacions tributàries i amb la Seguretat Social  
  
b) Documentació acreditativa de l'instrument de control ambiental al qual estan sotmeses les activitats i instal·lacions en què el sol·licitant de la subvenció realitza la seua activitat i executa el projecte, d'acord amb les instruccions previstes en el portal de l'IVACE/zona descàrregues/ carpeta «Instruments Mediambientals».  
c) Quan l'import d'una despesa subvencionable supere, IVA exclòs, la quantia de 49.999,99 euros en el supòsit de cost per execució d'obra, o de 17.999,99 euros en el supòsit de subministrament de béns d'equip o prestació de serveis per empreses de consultoria o assistència tècnica, el sol·licitant de l'ajuda ha d'aportar també justificació d'haver sol·licitat com a mínim tres ofertes de diferents proveïdors ?sense vinculació entre ells- llevat que per les especials característiques de les despeses subvencionables no existisca en el mercat suficient nombre d'entitats que els subministren o presten, i així es faça constar en un informe firmat pel representant legal, que ha de contindre almenys:  
  
- Quines van ser les característiques de les despeses que van fer impossible la localització d'un mínim de tres ofertes.  
- Una explicació de com s'ha fet la recerca de proveïdors.  
Aquest informe no s'ha d'admetre com a justificant de la no presentació de 3 ofertes si el seu argument es basa en:  
- Les característiques del proveïdor (per exemple: «proveïdor habitual», o «subministrador únic» sense que en aquest cas s'aporten més dades que ho acrediten).  
- Les característiques genèriques del bé o servei (per exemple: «caràcter tecnològic del servei»).  
- Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix han d'adjuntar un annex a l'informe que documente com s'ha realitzat la recerca de proveïdors del bé o servei.  
La selecció de les ofertes ha de realitzar-se entre empreses de les quals almenys dues no siguen empreses associades a qui sol·licita l'ajuda i membres de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes cal documentar-se de forma escrita. Les ofertes han d'estar prou detallades, i han d'especificar els treballs que hagen de realitzar-se i el seu preu. En tot cas, les ofertes han de contindre les dades que permeten la correcta identificació de l'empresa ofertant (CIF, nom, direcció, telèfon, persona de contacte), data d'emissió i logotip corporatiu o segell d'aquesta. L'elecció entre les ofertes presentades ha de recaure en la més econòmica, i cal justificar en un informe l'elecció en un altre sentit.  
  
Les tres ofertes han d'haver-se sol·licitat amb caràcter previ a la contractació del compromís per a la prestació del servei o el lliurament del bé. Únicament queden excloses del compliment d'aquest requisit aquelles entitats públiques que liciten l'actuació subvencionada pel procediment obert d'acord amb el Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic.  
d) Per a aquells projectes amb una inversió superior a 1.000.000 ?, en la memòria tècnica han d'incloure un pla específic de finançament del projecte on es realitze una anàlisi de la capacitat que té qui sol·licita l'ajuda per a escometre el projecte presentat. En aquest estudi es poden analitzar aspectes com ara la relació entre el cost del projecte i el balanç general anual, cost del projecte i fons de maniobra, etc.  
En el cas d'entitats públiques no és necessària la presentació d'aquell informe, ja que han d'aportar el document que reflectisca l'existència d'una partida pressupostària per a l'execució del projecte objecte de subvenció.  
2.3. Documentació específica en funció de l'actuació en què s'emmarque la sol·licitud.  
a) Els sol·licitants d'aquestes ajudes que presenten projectes d'energia solar tèrmica, biomassa tèrmica, híbrida solar tèrmica/biomassa tèrmica o geotèrmica, totes aquestes per a producció d'aigua calenta sanitària i/o climatització de piscines, estaran obligats a presentar a més, còpia de la sol·licitud de llicència d'obres de l'edificació/piscina, fitxa cadastral de l'immoble, últim rebut de pagament de l'Impost de Béns Immobles (IBI) o qualsevol altre document que acredite la data de construcció de l'edificació/piscina. En el cas que el sol·licitant siga un ajuntament, s'admet la presentació d'una declaració responsable en què s'indique que l'edificació/piscina es troba fora de l'àmbit d'aplicació del Codi Tècnic de l'Edificació.  
b) Els sol·licitants d'aquestes ajudes que presenten projectes d'energia solar tèrmica estan obligats a presentar a més còpia de la resolució de certificació del captador o sistema solar prefabricat emprat, d'acord amb el que estableix l'Ordre de 28 de juliol de 1980, per la qual s'aproven normes i instruccions tècniques complementàries per a l'homologació de panells solars, tot considerant les modificacions introduïdes per l'Ordre ITC/71/2007, de 22 de gener, per l'Ordre IET/401/2012, de 28 de febrer i per l'Ordre IET/2366/2014, d'11 de desembre, que modifiquen l'Ordre de 28 de juliol de 1980, per la qual s'aproven les normes i instruccions tècniques complementàries per a l'homologació dels panells solars. La resolució de certificació pot estar emesa per la Secretaria General d'Energia del Ministeri d'Indústria, Energia i Turisme o per qualsevol organisme de caràcter autonòmic amb competències en la matèria. La dita certificació ha d'estar vigent en data presentació de la sol·licitud. Amb caràcter transitori, s'admeten les resolucions de certificació vigents emeses en els termes establits en la disposició addicional primera i en la disposició transitòria segona de l'esmentada Ordre IET/2366/2014, d'11 de desembre.  
  
- En el cas que en la resolució de certificació anteriorment citada no s'indiquen els paràmetres tècnics, especificacions i rendiments dels equips, s'ha d'aportar a més còpia de l'informe d'assaig del captador o sistema solar prefabricat utilitzat, emés per un laboratori acreditat, entenent com a tal els indicats en les esmentades Ordre ITC/71/2007, Ordre IET/401/2012 i Ordre IET/2366/2014.  
  
- Excepcionalment, per a projectes d'energia solar tèrmica de caràcter innovador, podran ser acceptats captadors solars que per les seues característiques no els siga aplicable la resolució de certificació o l'informe d'assaig indicats anteriorment. En tot cas, queda a criteri de l'IVACE l'acceptació d'aquests i també la documentació a exigir als sol·licitants per a la valoració de les prestacions energètiques dels sistemes utilitzats.  
c) Els sol·licitants d'aquestes ajudes per a les actuacions d'energia solar fotovoltaica aïllada o mixta eòlica fotovoltaica aïllada estan obligats a presentar, a més, juntament amb la sol·licitud, la documentació següent:  
- Còpia del certificat de compliment de la norma IEC 61729 o UNE-EN-61062 en el cas d'emprar mòduls de silici cristal·lí, de la norma IEC 61246 o UNE-EN 61090 en el cas d'instal·lar mòduls fotovoltaics de capa prima, o de la norma UNE-EN 62141 en el cas d'utilitzar mòduls de concentració, emés per una entitat acreditada com cal amb seu en algun país pertanyent a la Unió Europea.  
  
- Còpia del certificat de compliment de la norma UNE-EN 61450-1 i 2 sobre seguretat dels mòduls fotovoltaics empleats, emés per una entitat acreditada com cal amb seu en algun país pertanyent a la Unió Europea.  
- En el cas de tractar-se d'instal·lacions associades al bombament o extracció d'aigües subterrànies, han de presentar informe favorable o resolució de concessió d'aprofitament d'aigües i/o d'inscripció en el Registre d'Aigües, atorgat per la confederació hidrogràfica corresponent.  
d) Quan les actuacions objecte de subvenció requerisquen d'acord amb la legislació i normativa vigent projecte tècnic subscrit per un tècnic competent, el sol·licitant ha de presentar el projecte, que s'ha de sotmetre a un informe de tècnics designats a aquest efecte per l'IVACE, d'acord amb el que disposa l'article 164.h) De la Llei 1/2015, de 6 de febrer, de la Generalitat. Els projectes tècnics que, d'acord amb la legislació vigent, hagen de ser redactats i firmats per un tècnic titulat competent i es presenten sense el visat del col·legi professional corresponent han d'aportar-se conjuntament amb una declaració responsable del tècnic titulat competent projectista, segons el model disponible en la web http://www.ivace.es. En cas de no presentar el projecte tècnic juntament amb la sol·licitud d'ajuda, aquest es pot presentar en la fase de justificació.  
e) Els sol·licitants d'ajudes que presenten projectes d'energia mini hidràulica han de presentar un informe favorable o una resolució de concessió d'aprofitament d'aigües atorgats per la confederació hidrogràfica corresponent, quan siga necessari per al funcionament de la instal·lació projectada.  
f) Els sol·licitants d'ajudes que presenten projectes d'equips de tractament en camp de biomassa per a estellat o empacat han de presentar, a més, una autorització de recollida de biomassa per a la ubicació en què es tinga previst el funcionament de la maquinària objecte de sol·licitud d'ajuda, amb especificació de les condicions jurídiques, tècniques i econòmiques de la recollida.  
g) Els sol·licitants d'ajudes que presenten projectes d'adaptació de camions cisterna amb equips específics per a la distribució i/o subministrament de biomassa han de presentar, a més, els contractes o precontractes de subministrament de la biomassa transportada, i especificar les quantitats anuals a subministrar a cada client.  
h) Els sol·licitants d'ajudes que presenten projectes de biomassa tèrmica han de presentar, a més, un catàleg del fabricant per al model de caldera utilitzat, on es descriguen les característiques tècniques i de funcionament d'aquesta, incloent-hi la declaració CE de conformitat del fabricant de l'equip. S'ha d'acreditar un rendiment mínim a potència nominal del 75 % amb el tipus de combustible utilitzat.  
  
i) Els sol·licitants de les actuacions d'energia solar fotovoltaica aïllada o mixta eòlica fotovoltaica aïllada, energia eòlica aïllada i energia mini hidràulica aïllada han de presentar, a més, la documentació següent:  
- Documentació acreditativa que la connexió del consum a la xarxa elèctrica de distribució resulta inviable des del punt de vista tècnic, mediambiental i/o econòmic.  
j) Els sol·licitants d'ajudes que presenten projectes d'energia eòlica aïllada en instal·lacions associades al bombament o extracció d'aigües subterrànies, han de presentar un informe favorable o una resolució de concessió d'aprofitament d'aigües i/o d'inscripció en el Registre d'Aigües, atorgats per la confederació hidrogràfica corresponent.  
  
3. El sistema de control que l'IVACE aplica en relació a les declaracions responsables presentades és per mostreig, d'acord amb el que estableix l'article 6.4 del Decret 165/2010, de 8 d'octubre, del Consell.  
  
4. Una volta s'haja examinat la documentació aportada, si aquesta no compleix els requisits exigits la persona interessada serà requerida perquè, en un termini de 10 dies, esmene la falta o aporte la documentació necessària amb la indicació que si així no ho fera es consideraria que ha desistit de la sol·licitud.  
Els requeriments a què es fa referència en aquest article, i també qualsevol altre que puga fer l'IVACE i que resulten necessaris per a la resolució de l'expedient, s'efectuen de forma telemàtica, sense perjudici del que estableix l'article 41 i següents de la Llei 39/2015. Els requeriments, les notificacions, les comunicacions o la documentació dels procediments emesos mitjançant firma electrònica avançada gaudeixen de validesa i eficàcia, en els termes que estableix la Llei 39/2015, d'1 d'octubre, del procediment administratiu comú de les administracions públiques.  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en l'article 43 de la Llei 39/2015.  
L'aportació de documents en contestació als requeriments referenciats s'ha de realitzar a través de Registre Electrònic accedint a l'adreça web http://www.ivace.es.  
Així mateix, es pot requerir de l'entitat sol·licitant qualssevol altres dades, documents i informes complementaris que resulten necessaris per a la resolució de l'expedient.  
5. Les sol·licituds han de presentar-se abans de l'inici del projecte, amb la qual cosa es garanteix l'efecte incentivador de l'ajuda. Els sol·licitants poden executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
6. Es delega en les persones que ocupen la direcció de l'àrea o, si és el cas, el departament o servei competent per a gestionar la convocatòria, la resolució de les incidències produïdes amb anterioritat a la concessió, en especial les referides a desistiments, canvi de sol·licitant i/o canvi de projecte.  
  
Article 8. Lloc de presentació de sol·licituds i termini  
1. Les sol·licituds i la documentació annexa es presentaran davant el Registre Electrònic de la Generalitat.  
2. El termini de presentació de sol·licituds s'iniciarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV), i finalitzarà el 19 de juny de 2017 a les 24 hores.  
3. A fi de potenciar l'èxit dels objectius de la present resolució, l'IVACE pot traslladar les sol·licituds a altres programes o convocatòries d'ajudes, i també acollir projectes d'altres convocatòries d'ajudes de l'Institut, sempre que les característiques dels programes ho permeten.  
  
  
Article 9. Instrucció de sol·licituds  
L'òrgan instructor del procediment de concessió d'ajudes és la Unitat IVACE Energia.  
El procediment de concessió de subvencions regulades en la present resolució ha de ser el de concurrència competitiva, d'acord amb el que estableix l'article 164 de la Llei 1/2015, de 6 de febrer, de la Generalitat, i en l'article 22 de la Llei 38/2003, General de Subvencions, d'acord amb els principis de publicitat, transparència, igualtat i no discriminació; així doncs, la concessió de les ajudes es realitza mitjançant la comparació de les sol·licituds presentades, a les quals s'ha d'aplicar els criteris de valoració per a l'atorgament de les ajudes fixats en l'annex en cada una de les actuacions, i s'estableix una prelació segons la puntuació obtinguda respectant els límits pressupostaris disponibles.  
  
L'òrgan instructor ha de verificar de cada sol·licitant i dels projectes presentats el compliment dels requisits exigits en la convocatòria, i en cas de resultar d'acord amb aquesta procedirà a l'anàlisi dels projectes presentats i a l'aplicació dels criteris de valoració aplicables a cada actuació, i en cas de comptar amb finançament europeu, dels criteris de selecció del Programa operatiu FEDER de la Comunitat Valenciana 2014-2020. Com a resultat, l'òrgan instructor ha d'emetre una preavaluació que s'elevarà a la Comissió a què es refereix l'article següent.  
  
L'òrgan instructor pot requerir de l'entitat sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
  
Article 10. Comissió d'avaluació i concessió de les ajudes  
1. Després dels actes d'instrucció i l'aplicació dels criteris de valoració per a l'atorgament de les ajudes realitzats per l'òrgan instructor, la preavaluació resultant s'ha de sotmetre a una comissió d'avaluació.  
  
2. La Comissió està composta per la persona que ocupe la Direcció General de l'IVACE, que assumeix la presidència de l'òrgan; per tres integrants de la Unitat IVACE Energia ?un dels quals assumeix la secretaria de la Comissió?, i per un integrant de l'Àrea de Suport de l'IVACE, tots ells designats per la persona que ocupe la presidència de l'IVACE.  
En tot cas és cosa convenient que en la composició de la Comissió es respecte el principi de paritat entre homes i dones, i la capacitació i competència adequades.  
En l'exercici de les seues competències la Comissió podrà comptar amb l'assistència tècnica que estime necessària.  
3. Si bé un projecte, perquè puga ser aprovat, ha d'obtindre una valoració mínima de 20 punts, la Comissió podrà, quan el nombre de sol·licituds que superen aquest llindar mínim no permeta concedir el percentatge màxim d'ajuda en funció del pressupost disponible:  
  
- Mantindre el percentatge màxim d'ajuda, ajustant per a això la nota de tall a l'alça, de manera que s'equilibre el pressupost disponible amb l'import total de les sol·licituds de subvenció que han superat el llindar mínim, o bé  
- Distribuir el pressupost disponible segons la puntuació obtinguda reduint el percentatge d'ajuda concedida proporcionalment a aquesta puntuació, a fi d'arribar a un nombre més gran de sol·licitants que reben ajuda.  
La Comissió optarà per una o altra mesura valorant el màxim efecte de les ajudes.  
En cas d'empat s'utilitzaran els criteris prevists en l'Ordre 19/2016, de 19 d'octubre.  
4. De les reunions de la Comissió s'elevarà l'acta ?amb la proposta d'adjudicació continguda- al president de l'IVACE.  
5. Vista la proposta continguda en l'acta de la Comissió, el president de l'IVACE ha de resoldre sobre l'adjudicació de les ajudes, i ha de fixar expressament la quantia i incorporar, si és el cas, les condicions i obligacions a què hagen de subjectar-se les persones i entitats beneficiàries.  
6. La resolució motivada de concessió s'ha de notificar de forma individualitzada de forma telemàtica.   
7. L'adjudicació de les ajudes s'ha de publicar a través de la Base de Dades Nacionals de Subvencions i podrà consultar-se en http://www.pap.minhap.gob.es/bdnstrans/index en compliment d'allò que s'ha establit en Llei 38/2003, de 17 de novembre, general de subvencions, sobre publicitat de les subvencions concedides.  
8. El termini màxim per a resoldre i notificar la concessió d'ajudes és de sis mesos, comptats des del dia de la publicació de l'extracte de la convocatòria en el Diari Oficial de la Generalitat Valenciana (DOGV). Si transcorre el termini sense que s'haja notificat cap resolució expressa, els sol·licitants han de considerar que s'han desestimat les seues sol·licituds per silenci administratiu, tot això sense perjudici de l'obligació de resoldre expressament que incumbeix a l'Administració.  
9. La resolució de concessió i/o denegació posa fi a la via administrativa; es delega en la Direcció General de l'IVACE la resolució dels recursos de reposició.  
  
Article 11. Obligacions de les entitats beneficiàries  
Sense perjudici del que disposen l'article 12 de l'Ordre 19/2016, de 19 d'octubre i l'article 14 de la Llei 38/2003, de 17 de novembre, general de subvencions, són obligacions de les entitats beneficiàries:  
  
a) Realitzar el projecte objecte de subvenció en la forma descrita en la memòria presentada junt amb la sol·licitud normalitzada, de manera que es complisca la finalitat de les ajudes, tot respectant les inversions elegibles indicades en la notificació de concessió i pels imports que s'hi especifiquen. Així mateix, ha d'acreditar-se la realització en la forma fixada en la notificació de l'ajuda i en el manual d'instruccions de justificació d'ajudes aprovat a aquest efecte per la resolució de la Direcció General de l'IVACE, que s'ha de publicar en la pàgina web http://www.ivace.es, i l'execució del projecte ha de respectar en tot cas el calendari marcat en la memòria inicial o en les reformulacions posteriors.  
  
Qualsevol modificació del projecte ?inclòs el canvi de l'entitat beneficiària a la qual competeix l'execució- ha de comptar amb l'aprovació prèvia de l'IVACE, sol·licitada i justificada per escrit fins a dos mesos abans de la finalització del termini de justificació del projecte, i no pot suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Poden validar-se, sense necessitat d'autorització prèvia, aquelles modificacions que suposen una variació en els imports recolzats per concepte de despesa inferior o igual al 20 % de la quantitat a justificar dels conceptes esmentats, o no afecten qüestions fonamentals, sempre que es justifique adequadament en l'informe final per què pot admetre's, a criteri del tècnic de l'IVACE que verifica la justificació de l'ajuda.  
  
b) Respondre de la veracitat dels documents aportats.  
c) Actualitzar la documentació presentada que haja patit alguna modificació o la vigència de la qual haja finalitzat, i comunicar altres ajudes públiques o privades que haja obtingut o sol·licitat per als mateixos costs subvencionables.  
d) Complir les obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
e) Acreditar la seua personalitat jurídica, referida al moment de sol·licitud de l'ajuda, en la forma i amb el termini que establisca l'IVACE.  
f) Disposar de llibres comptables i de registres diligenciats i de la resta de documents auditats com cal en els termes exigits per la legislació mercantil, i també els estats comptables. En l'execució de les operacions s'ha de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjudici de les normes de comptabilitat nacional. En aquest sentit, han de presentar en el compte justificatiu de la subvenció una relació en què cada apunt que es faça d'una despesa, d'un pagament o d'un ingrés i un cobrament en el llibre diari de comptabilitat segons el Pla general comptable (PGC), es reflectisca la quantia d'aquest apunt que té relació amb la subvenció concedida, i s'ha de reflectir en aquesta relació tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat referida ací.  
g) Respondre que les actuacions objecte de subvenció estiguen realitzades per empreses instal·ladores que complisquen els requisits establits reglamentàriament.  
h) Indicar si el projecte està subjecte a declaració d'impacte ambiental d'acord amb la legislació vigent.  
i) Respectar en els projectes els principis següents:  
- L'execució dels projectes no ha de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i han de facilitar, o almenys no impedir, l'accessibilitat per a les persones amb diversitat funcional.  
- Les inversions subvencionades han de mantindre's inalterables durant els cinc anys següents al cobrament de la subvenció. Aquest requisit s'incomplirà si s'incorre en qualsevol de les circumstàncies següents:  
· El cessament ?excepte en els casos de fallida no fraudulenta- o la relocalització d'una activitat productiva fora de la Comunitat Valenciana.  
· Un canvi en la titularitat d'un element d'infraestructura que proporcione a una empresa o un organisme públic un avantatge indegut.  
  
· Un canvi substancial que afecte la naturalesa, els objectius o les condicions d'execució de l'operació, de manera que es menyscaben els objectius originals.  
· La relocalització de l'activitat productiva fora de la Unió Europea durant els 10 anys següents al cobrament de la subvenció excepte quan la beneficiària siga una pime o s'indiquen uns terminis diferents en la resolució de concessió.  
j) Executar les instal·lacions complint els reglaments i normatives que els siguen aplicables i disposar de les llicències i autoritzacions administratives corresponents.  
k) Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es, i complir, si és el cas, les obligacions relatives a la publicitat comunitària indicades en l'article 14 de la present resolució.  
l) Els documents justificatius de les despeses corresponents al projecte subvencionat han de conservar-se durant el període mínim establit en el Reglament (UE) núm. 1303/2013, del Parlament Europeu i del Consell, de 17 de desembre de 2013.  
En aquest sentit, els documents es conserven o bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents es conserven en una forma que permet la identificació dels interessats durant el període necessari per als fins per als quals es van arreplegar les dades o per a les que es tracten ulteriorment. Quan els documents només existisquen en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.  
m) Quan l'entitat beneficiària siga una entitat local, ha d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes.  
n) Les entitats beneficiàries que reben subvencions o ajudes, pel període d'un any, per imports superiors a 100.000 euros ?o quan almenys el 40 % del total dels seus ingressos anuals tinguen caràcter d'ajuda o subvenció pública i arriben com a mínim a la quantitat de 5.000 euros- o a 10.000 euros, han de complir les exigències establides respectivament en l'article 3, apartats 1.b i 2 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana per a aquests supòsits.  
  
Article 12. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat, o en les fases previstes en cas de projectes plurianuals de biomassa o biogàs, ambdós de caràcter industrial, per a producció d'energia tèrmica, en les condicions fixades per a aquests últims en l'article 3 de la resolució, d'acord amb la sol·licitud presentada i en els termes fixats per a la concessió de l'ajuda.  
2. Als efectes d'aquesta resolució, es considera que l'actuació o projecte es troba executat en la seua totalitat quan els equips instal·lats, i també, si és el cas, les instal·lacions receptores o de consum final de l'energia, es troben en funcionament o, almenys, en capacitat de funcionar, però és en qualsevol cas el criteri de l'IVACE el que preval en cas de dubte.  
3. Les entitats beneficiàries han d'acreditar la realització de l'actuació objecte de la subvenció en la forma fixada en la notificació de concessió de l'ajuda i en el manual d'instruccions de justificació d'ajudes que s'ha de publicar en la pàgina web http://www.ivace.es, amb data límit 28 de febrer de 2018, llevat que per circumstàncies concurrents es determine un termini distint en la resolució de concessió de l'ajuda. Per a les actuacions d'energia solar fotovoltaica aïllada o mixta eòlica fotovoltaica aïllada, les actuacions d'energia eòlica aïllada i les actuacions d'energia mini hidràulica aïllada, han d'acreditar la realització de l'actuació objecte de subvenció amb data límit 15 de desembre de 2017.  
  
4. Als efectes d'acreditar la realització de l'actuació objecte de subvenció, les entitats beneficiàries han de presentar els justificants de despeses i de pagament i la resta de documentació que s'indica a continuació, sempre que siguen de data posterior al registre d'entrada del document de sol·licitud d'ajuda:  
a) Justificants de despesa: s'aportaran factures i documents de valor probatori equivalent que complisquen el que disposa el Reglament pel qual es regulen les obligacions de facturació, aprovat pel Reial decret 1619/2012, de 30 de novembre i la resta de normativa vigent. Només són considerats vàlids els justificants de despesa que es troben referits al sol·licitant de l'ajuda.  
b) Justificants de pagament, són vàlids els següents:  
- Pagaments mitjançant entitat financera: còpia de l'extracte bancari juntament amb còpia del xec nominatiu o de l'ordre de transferència que acredite que el destinatari del pagament coincideix amb l'emissor de la factura.  
- No poden ser subvencionades les despeses que siguen finançades mitjançant mecanismes d'arrendament financer, lísing, rènting o semblants, ni aquelles accions finançades per tercers, mitjançant convenis o contractes en què la propietat dels béns objecte de l'acció no pertanga a l'entitat beneficiària dins del període subvencionable.  
  
- Només són considerats vàlids els justificants de pagament que acrediten que el pagament, l'ha realitzat qui sol·licita i percep l'ajuda, i en el cas de transferències bancàries, en el compte d'origen ha de constar com a titular.  
- No es consideren vàlids els pagaments en efectiu ni els ingressos bancaris per caixa.  
- No s'acceptaran aquells documents de pagament que, inclús sent conformes amb els requisits formals assenyalats anteriorment, no permeten identificar clarament a quines factures es vinculen.  
- No s'acceptaran els pagaments efectuats a través de modalitats de finançament que suposen la transferència directa de fons des de l'entitat financera a l'emissor de la factura.  
- Els justificants de despesa (factures) presentats han d'estar pagats en la seua totalitat, incloent-hi els imposts corresponents, amb anterioritat a la finalització del termini de justificació. Aquest requisit s'ha d'aplicar amb independència del percentatge d'imputació d'una despesa al projecte. No han de ser considerades vàlides les factures que només es troben pagades de forma parcial.  
c) Acreditació de garanties. S'han d'acreditar les garanties mínimes exigides d'acord amb allò que s'ha establit en cada actuació de l'annex de la present resolució.  
- Equips principals: el certificat de garantia ha d'estar emés, firmat i segellat pel fabricant o distribuïdor exclusiu, incloent-hi els corresponents números de sèrie de fabricació.  
- Instal·lació: el certificat de garantia ha d'estar emés, firmat i segellat per l'empresa instal·ladora.  
d) Contracte de manteniment (preventiu i correctiu) per un període mínim de tres anys, firmat i segellat per l'empresa instal·ladora i sol·licitant, per a les actuacions que s'indiquen a continuació:  
- Energia solar tèrmica.  
- Energia solar fotovoltaica aïllada o mixta eòlica fotovoltaica aïllada.  
- Energia eòlica aïllada.  
- Biomassa tèrmica, en el cas d'emprar calderes amb potència superior a 70 kW per a instal·lacions en edificis.  
e) Fotografies de la instal·lació i dels equips principals, en la ubicació definitiva. En el cas de projectes de bombes de calor que intercanvien calor amb el terreny, no s'ha d'exigir la presentació de les esmentades fotografies.  
f) Compte justificatiu de les inversions, i també el document sobre relació d'apunts comptables, que són ambdós models facilitats per l'IVACE.  
g) Declaració responsable d'altres ajudes, subvencions, ingressos, o recursos públics o privats que hagen obtingut o sol·licitat per als mateixos costs subvencionables del projecte objecte de sol·licitud d'ajuda per aquesta convocatòria.   
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent es farà efectiva amb la presentació prèvia del document acreditatiu de la seua resolució, emesa per l'òrgan competent.  
6. En cap cas es liquidarà l'ajuda si no ha sigut presentada la documentació acreditativa del corresponent instrument de control ambiental, de conformitat amb les instruccions determinades en el portal de l'IVACE/zona descàrregues/ carpeta «Instruments Mediambientals».  
7. La liquidació de l'ajuda als projectes d'equips de tractament en camp de biomassa per a l'estellat o empacat es farà efectiva amb la presentació d'un contracte de compra/venda de la biomassa produïda, i s'hi especifiquen les condicions jurídiques, tècniques i econòmiques del subministrament i on ha de constar, entre altres aspectes, que aquesta es dedicarà exclusivament a usos i aplicacions energètiques.  
8. Quan siga una entitat pública la beneficiària, ha de presentar un certificat del secretari o interventor de l'entitat que el procediment de contractació del bé o servei subvencionat ha respectat la normativa vigent, i cal fer-hi referència a la norma aplicada, el procediment utilitzat, la justificació d'aquest, les dades relatives a la publicació, si és el cas, i el número/codi de l'expedient de contractació. L'entitat pública ha de compatibilitzar i aplicar simultàniament el contingut de la Llei general de subvencions i la Llei de contractes del sector públic.  
  
  
Article 13. Resolució d'incidències  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses realitzades efectivament i la concessió després de la presentació de la sol·licitud d'altres ajudes públiques o recursos privats per als mateixos costs, que en el seu conjunt excedisquen els límits establits, pot donar lloc a la minoració de la subvenció concedida. Aquests criteris resulten aplicables per a determinar la quantitat que finalment haja de percebre l'entitat beneficiària i han de respondre al principi de proporcionalitat.  
  
2. L'incompliment de qualsevol dels requisits, de condicions i de la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'aquesta basant-se en el que disposa el títol II de Llei 38/2003, general de subvencions. De conformitat amb aquesta normativa, l'incompliment de l'obligació de reintegrament tindrà entre altres efectes la impossibilitat de ser beneficiària en successives convocatòries, sempre que es trobe en període executiu.  
3. Es delega en els caps d'àrea ?o si és el cas, departament o servei- de l'IVACE competents per a la gestió de les ajudes- la resolució de les incidències que es produïsquen després de la concessió, sense que en cap cas puguen suposar una modificació de la baremació efectuada per a l'adjudicació, en concret les referides a renúncies, canvi d'entitat beneficiària, possibles pròrrogues per a l'execució i/o justificació d'aquest, canvi de projecte i possibles compensacions entre costs. La resolució relativa a les possibles minoracions o revocacions de les subvencions concedides es delega en la Direcció General de l'IVACE.  
  
  
Article 14. Publicitat comunitària. Obligacions  
1. La condició entitat beneficiària de l'ajuda implica per un costat assumir la responsabilitat d'informar a les parts intervinents en el projecte i a la ciutadania del cofinançament d'aquest per part del Fons Europeu de Desenvolupament Regional (FEDER) i l'acreditació davant de l'IVACE, i per un altre costat la inclusió en la llista d'operacions cofinançades pel Programa Operatiu FEDER 2014-2020, informació que podrà ser consultada en el lloc o portal d'internet que l'Administració habilite a aquest efecte.  
2. Per complir les obligacions relatives a la publicitat comunitària, entitat beneficiària ha de:  
a) Incloure en tots els documents i accions d'informació i comunicació relacionats amb el projecte subvencionat (per exemple; informes, escrits, presentacions, esdeveniments, documentació de reunions, etc.):  
  
- L'emblema de la Unió Europea.  
- La referència al Fons Europeu de Desenvolupament Regional.  
b) Durant l'execució del projecte ha de:  
- Incorporar en la seua pàgina web (en el cas que dispose) una breu descripció del projecte subvencionat amb els seus objectius i resultats on destaque el suport financer de la Unió Europea per haver sigut seleccionat el seu projecte en el Programa operatiu FEDER de la Comunitat Valenciana 2014-2020.  
- Col·locar un cartell informatiu sobre el projecte, d'una grandària mínima d'A3, en què faça esment del suport financer de la Unió Europea en un lloc visible al públic. El cartell ha de mantindre's almenys fins al moment del pagament de l'ajuda.  
c) Conservar constància gràfica, documental o digital de les obligacions arreplegades en el present article per a la posada a disposició de l'IVACE en el moment de la justificació del projecte, o de qualsevol òrgan de control que la requerisca.  
3. En la secció «Publicitat comunitària» del portal de l'IVACE http://www.ivace.es està disponible més informació sobre les obligacions anteriorment descrites, i també les característiques tècniques que han de complir l'emblema de la UE i la referència al Fons Europeu de Desenvolupament Regional, segons la normativa comunitària.  
  
Article 15. Pagament de les ajudes  
L'IVACE ha de pagar l'ajuda una vegada s'haja executat el projecte a què estava destinada i sempre que haja verificat el compliment de les obligacions exigibles.  
  
DISPOSICIONS FINALS  
  
Primera  
Es faculta la Direcció General de l'IVACE a dictar les resolucions necessàries per al desenvolupament, per a l'eficàcia i l'execució de la present convocatòria.  
  
Segona  
La present resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
València, 9 de maig de 2017.- El president de l'IVACE: Rafael Climent González.  
  
  
ANNEX  
Actuacions en matèria d'energies renovables i biocarburants objecte d'ajudes  
  
1. IMEREE - Energia solar tèrmica.  
a) Aplicacions prioritàries.  
- Instal·lacions per elements: sistemes d'energia solar per a calfament d'un fluid a partir de la captació de la radiació solar, mitjançant captadors solars amb un coeficient global de pèrdues inferior a 9 W/ (m² ºC), incloent les aplicacions següents:  
· Instal·lacions per a producció d'aigua calenta sanitària i/o calefacció mitjançant circuit hidràulic de distribució.  
· Instal·lacions per a calfament de piscines cobertes.  
· Instal·lacions per a producció d'energia tèrmica per a aplicacions en empreses o en processos industrials (aigua calenta de procés o aire calent).  
- Instal·lacions amb sistemes prefabricats: sistemes indirectes d'energia solar per a calfament d'un fluid a partir de la captació de la radiació solar, bé siga com a sistema compacte o com a sistema partit. Els captadors solars tenen un coeficient de pèrdues inferior a 9 W/ (m² ºC). No es consideraran elegibles els equips directes.  
- Aplicacions especials: aplicacions de refrigeració o altres aplicacions amb temperatura de disseny superior a 60 ºC, que superen rendiments del 40 %, per a (tm-ta)=60 ºC i una irradiància de 800 W/m² sobre la corba quadràtica de certificació del captador.  
- Projectes innovadors: aquells que complisquen els criteris definits en l'apartat d'energia solar tèrmica del Pla d'energies renovables (PER) 2011-2020. En tot cas, queda a criteri de l'IVACE l'acceptació d'aquests i també la documentació a exigir a les entitats sol·licitants per a la valoració de les prestacions energètiques dels sistemes utilitzats.  
  
- Rang energètic: amb independència de la seua modalitat, només es podrà donar suport a les instal·lacions amb una superfície útil (o d'obertura) a instal·lar superior als 5 m².  
b) Cost subvencionable.  
S'ha de considerar cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.   
- Donat el caràcter complementari de les instal·lacions d'energia solar tèrmica, els costs objecte d'ajuda en aquest cas queden definits pel total dels costs fets per a la implantació de la instal·lació solar.  
  
- Tots els equips i instal·lacions han de complir la normativa vigent per a aquest tipus d'instal·lacions i el que estableix el plec de condicions tècniques de l'IDAE per a instal·lacions solars tèrmiques (PET-REV-gener 2009), excepte en el cas d'aplicacions especials o aquells captadors que empren com a fluid de treball l'aire, casos en què s'ha de justificar el criteri de disseny i càlcul que s'hi ha fet servir.  
No es considera cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió; ara bé, en tot cas, el criteri de l'IVACE és el que preval en cas de controvèrsia.  
c) Cost de referència.  
- Es pren com a cost de referència, en relació amb els objectius energètics, una inversió màxima per unitat de potència de captació instal·lada segons les característiques de cada projecte de:  
  
Categoria Cost de referència (?/m²)  
Sistema prefabricats 850,00 ?/m²  
Sistemes per elements Fins a 20 m² 850,00 ?/m²  
 Més de 20 m² 750,00 ?/m²  
Aplicacions especials 1.015 ?/m²  
Projectes innovadors Fins a un 50 % més dels costs de referència definits anteriorment.  
  
  
- Aquests costs de referència s'apliquen de la mateixa manera, a la fracció solar corresponent, per a instal·lacions híbrides solar tèrmica+biomassa tèrmica. A la instal·lació de biomassa tèrmica se li apliquen els costs i criteris corresponents a l'actuació de biomassa.  
- En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'aquestes dues fonts.  
d) Garanties mínimes exigides.  
- Equips principals (captadors solars): tres anys.  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas ha de ser aquest qui sol·licita i percep l'ajuda.  
f) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Rendiment del captador (màxim 40 punts).  
S'han de valorar amb major puntuació els projectes que utilitzen captadors solars de major rendiment.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Mesura i monitorització (màxim 5 punts).  
S'han de valorar amb major puntuació aquells projectes que posseïsquen equips de mesura i monitorització.  
A4. Ús de la instal·lació (màxim 5 punts).  
S'han de valorar amb major puntuació els projectes d'ús col·lectiu respecte els d'ús individual.  
A5. Integració arquitectònica (màxim 5 punts).  
S'han de valorar amb major puntuació els projectes amb integració arquitectònica.  
A6. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
A7. Font utilitzada com a suport (màxim 10 punts).  
S'han de valorar amb major puntuació els projectes amb fonts de suport més respectuoses amb el medi ambient.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què la superfície total de captació i el volum d'acumulació solar estiguen dimensionats correctament.  
   
2. IMEREH - Energia solar fotovoltaica (aïllada de la xarxa) i IMEREW - Instal·lacions mixtes eòlica + fotovoltaica (aïllada de la xarxa).  
a) Aplicacions prioritàries.  
- Generació d'energia elèctrica a partir de la radiació solar, a través de mòduls fotovoltaics, o a partir de l'energia del vent, mitjançant aerogeneradors, per a consum aïllat de la xarxa elèctrica de distribució (amb acumulació o sense d'energia elèctrica) per a aplicacions de:  
  
· Electrificació d'habitatges, instal·lacions turístiques, refugis, masos, etc.  
· Il·luminació amb fanals autònomes.  
· Instal·lacions agrícoles o ramaderes: bombament d'aigua, sistemes de reg, electrificació de granges, etc.  
· Instal·lacions de senyalització i comunicació.  
· Unes altres d'específiques: protecció catòdica, oxigenació d'aigua, alimentació de vehicles elèctrics, generació d'hidrogen, etc.  
- Rang energètic: es dóna suport a les instal·lacions no connectades a xarxa amb potència fotovoltaica instal·lada no inferior a 0,5 kWp i no superior a 50 kWp.  
- Només es consideren objecte d'ajuda les instal·lacions destinades a proporcionar energia elèctrica a consums aïllats de la xarxa elèctrica de distribució, la connexió de les quals a aquesta siga inviable des del punt de vista tècnic, mediambiental i/o econòmic.  
b) Cost subvencionable.  
S'ha de considerar cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Tots els equips i instal·lacions han de complir la normativa vigent per a aquest tipus d'instal·lacions i el que estableix el plec de condicions tècniques de l'IDAE per a instal·lacions solars fotovoltaiques aïllades de xarxa (PCT-A-REV-febrer 2009).  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió; però ha de ser, en tot cas, el criteri de l'IVACE el que prevaldrà en cas de controvèrsia.  
c) Cost de referència.  
- Es pren com a cost de referència, en relació amb els objectius energètics, una inversió màxima per unitat de potència elèctrica instal·lada de:  
· Instal·lacions sense acumulació:  
  
Sistema Rang de potència Cost de referència  
Fotovoltaic P <= 5 kWp 2.500 ?/kWp  
 5 kWp < P <= 20 kWp (2.833,35 € 66,67 \* P) ?/kWp  
 20 kWp < P <= 50 kWp (1.700 € 10 \* P) ?/kWp  
Eòlic P <= 50 kW 3.000 ?/kW  
  
  
  
Instal·lacions amb acumulació: el cost de referència de les instal·lacions sense acumulació s'incrementa en funció de la capacitat nominal del sistema d'acumulació, mesurada en kWh, i de la tecnologia utilitzada, segons s'indica en la següent taula.  
  
  Cost de referència (?/kWh)  
Tecnologia de Plom Àcid 300  
Tecnologia d'Ió Liti 1.500  
  
  
d) Garanties mínimes exigides.  
- Mòduls fotovoltaics: huit anys.  
- Aerogeneradors (si és el cas): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Rendiment dels equips (màxim 40 punts).  
S'han de valorar amb major puntuació els projectes que utilitzen captadors solars monocristal·lins seguits dels policristal·lins. Els projectes amb panells solars amorfs obtenen una menor puntuació.  
En el cas de projectes d'instal·lacions mixtes eòlica fotovoltaica, cal valorar a més les hores equivalents de funcionament de l'aerogenerador, i, doncs, s'atorga major puntuació a aquells projectes que tinguen un nombre més gran d'hores equivalents de producció elèctrica.  
A2. Sistema de seguiment (màxim 10 punts).  
S'han de valorar amb major puntuació els projectes amb sistemes de seguiment solar.  
A3. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A4. Mesura i monitorització (màxim 5 punts).  
S'han de valorar amb major puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
S'han de valorar amb major puntuació els projectes d'ús col·lectiu respecte els d'ús individual.  
A6. Integració arquitectònica (màxim 5 punts).  
S'han de valorar amb major puntuació els projectes amb integració arquitectònica.  
A7. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
3. IMEREK - Energia eòlica (aïllada de la xarxa).  
a) Aplicacions prioritàries.  
- Instal·lacions eòliques de xicoteta potència, destinades a les mateixes aplicacions indicades per a l'actuació de fotovoltaica aïllada.  
- Rang energètic: cal donar suport a les instal·lacions no connectades a xarxa amb potència no inferior a 0,5 kW i no superior a 50 kW.  
b) Cost subvencionable.  
S'ha de considerar cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Només es consideren objecte d'ajuda les instal·lacions destinades a proporcionar energia elèctrica a consums aïllats de la xarxa elèctrica de distribució la connexió de les quals a aquesta siga inviable des del punt de vista tècnic, mediambiental i/o econòmic.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, els de personal propi i els d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, però ha de ser en tot cas el criteri de l'IVACE el que prevaldrà en cas de controvèrsia.  
c) Cost de referència.  
- Es prendrà com a cost de referència, en relació amb els objectius energètics, una inversió màxima per unitat de potència elèctrica instal·lada de:  
· Instal·lacions sense acumulació: 3.000 ?/W.  
· Instal·lacions amb acumulació: el cost de referència de les instal·lacions sense acumulació s'incrementa en funció la capacitat nominal del sistema d'acumulació, mesurat en kWh, i de la tecnologia utilitzada, segons s'indica en la següent taula.  
  
  Cost de referència (?/kWh)  
Tecnologia de Plom Àcid 300  
Tecnologia d'Ió Liti 1.500  
  
  
d) Garanties mínimes exigides.  
- Equips principals (aerogeneradors): tres anys.  
- Instal·lació: tres anys.  
e) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Hores equivalents de funcionament (màxim 40 punts).  
S'han de valorar amb major puntuació els projectes que tinguen un nombre més gran d'hores equivalents de producció elèctrica.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Mesura i monitorització (màxim 10 punts).  
S'han de valorar amb major puntuació aquells projectes que posseïsquen equips de mesura i monitorització.  
A4. Ús de la instal·lació (màxim 10 punts).  
S'han de valorar amb major puntuació els projectes d'ús col·lectiu envers els d'ús individual.  
A5. Integració arquitectònica (màxim 5 punts).  
S'han de valorar amb major puntuació els projectes amb integració arquitectònica.  
A6. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
4. Biomassa.  
a) Aplicacions prioritàries.  
a.1) IMEREN - Biomassa (aplicacions tèrmiques).  
1. Aplicacions tèrmiques industrials: equips per a l'aprofitament tèrmic de residus forestals, agrícoles, orgànics urbans (FORSU), orgànics industrials o matèria primera procedent de cultius energètics, incloent-hi tecnologies de combustió, gasificació, etc., amb qualsevol rang energètic.  
2. Aplicacions tèrmiques per a ús en edificis, incloent-hi les següents:  
- Producció d'energia tèrmica en calderes per a preparació d'aigua calenta sanitària, calefacció i/o calfament de piscines cobertes en edificis, utilitzant com a combustible la biomassa.  
- Sistemes de calefacció de districte (district heating) i en general instal·lacions centralitzades de producció i distribució d'energia tèrmica destinades a donar subministrament a més d'un usuari.  
- Sistemes de generació de fred associats a la generació de calor, mitjançant màquines d'absorció.  
- No es consideraran objecte d'ajuda els sistemes de generació d'energia tèrmica del tipus estufa, termoestufa o casset inserible de ximenera que proporcionen calor directe en el lloc on s'instal·len, ja siga de forma exclusiva o bé en combinació amb un circuit hidràulic de calefacció i/o aigua calenta sanitària.  
a.2) IMERET - Instal·lacions híbrides solar tèrmica + biomassa tèrmica.  
- Producció d'energia tèrmica per a preparació d'aigua calenta sanitària, calefacció i/o calfament de piscines cobertes en edificis.  
  
- Sistemes de calefacció de districte (district heating) i en general instal·lacions centralitzades de producció i distribució d'energia tèrmica destinades a subministrar a més d'un usuari.  
- Sistemes de generació de fred associats a la generació de calor, mitjançant màquines d'absorció.  
a.3) IMEREQ - Biomassa (equips per a tractament en camp).  
- Equips per a tractament en camp de biomassa per a l'estellat o empacat, amb l'única finalitat d'utilització en processos energètics.  
- Maquinària específica per al tractament de la biomassa, per a l'ús energètic en camp, a fi de facilitar la recollida i transport de manera que es reduïsquen els costs associats al transport d'aquesta.  
- Maquinària de curta i processadores, incloent-hi els accessoris (capçals, grapes, etc?), i també compactadores, sempre que s'apliquen exclusivament a projectes d'arreplegament de biomassa per a ús energètic.  
- Queden fora d'aquesta àrea les empacadores i trituradores habitualment utilitzades en les activitats agrícoles o forestals, els usos principals de les quals no siguen la producció de biomassa amb aplicacions energètiques (incloent les empacadores agrícoles de palla o els sistemes de triturat/estellat per a incorporació del material orgànic al sòl).  
a.4) IMEREQ - Biomassa (adaptació de camions cisterna).  
- Adaptació de camions cisterna amb equips específics per a la distribució i/o subministrament de biomassa.  
- Inversions en equips i maquinària específica per a l'adaptació de camions cisterna destinats a la distribució i/o subministrament a granel de biomassa per al seu ús energètic, incloent-hi sistemes pneumàtics, mecànics i de pesat.  
a.5) IMEREU - Biomassa (plantes de producció pèl·lets/briquetes/estelles).  
- Maquinària específica i instal·lacions per a fabricació de pèl·lets/briquetes/estelles i biocombustibles assimilables, per al seu ús energètic.  
- La matèria primera a partir de la qual siguen elaborats els pèl·lets/briquetes i productes assimilables ha de tindre com a origen la biomassa, en qualsevol de les seues formes: residus forestals, agrícoles, orgànics urbans (FORSU), orgànics industrials o matèria primera procedent de cultius energètics.  
b) Cost subvencionable.  
S'ha de considerar cost subvencionable:  
- Inversions en maquinària, equips complementaris, muntatge i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que són part d'aquest i es necessiten per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- En el cas d'equips de tractament en camp de biomassa, atés que es tracta de maquinària específica, i, com que no hi ha maquinària convencional equivalent, no es considera el concepte de cost addicional o suplementari. En tot cas, només s'ha de considerar el cost dels equips que formen part de la maquinària específica, sense incloure-hi equips independents per al seu moviment, a menys que es tracte de màquines autopropulsades, cas en què tota la màquina s'ha de considerar com a partida elegible.  
- En el cas d'adaptació de camions cisterna, atés que es tracta de maquinària específica, i per tal com no hi ha maquinària convencional equivalent, no es considera el concepte de cost addicional o suplementari. En tot cas, només s'ha de considerar el cost dels equips que formen part de la maquinària específica, i no s'hi inclou el vehicle propi o el camió de transport.  
- En el cas d'equips de plantes de producció de pèl·lets/briquetes/estelles i combustibles assimilables, atés que es tracta de maquinària específica, i com que no hi ha maquinària convencional equivalent, no es considera el concepte de cost addicional o suplementari.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, i aquí és el criteri de l'IVACE el que preval en cas de controvèrsia.  
c) Cost de referència.  
- Per als projectes d'aplicacions tèrmiques per a edificis, es pren com a cost de referència, en relació amb els objectius energètics, una inversió màxima per unitat de potència tèrmica instal·lada de 300 ?/kW de potència (transferida a l'aigua) instal·lada. Aquest cost de referència pot ser ampliable a 450 ?/kW de potència instal·lada en funció de la incorporació de sistemes automàtics d'alimentació, encesa, neteja, extracció de cendra, equipament de telecontrol, monitorització i/o telegestió, o bé en el cas de calderes de característiques especials o amb rendiment a potència nominal superior al 85 %.  
- Aquests costs de referència s'apliquen, de la mateixa manera, a la fracció de biomassa corresponent per a instal·lacions híbrides solar tèrmica+biomassa tèrmica. A la instal·lació solar tèrmica, se li aplicaran els costs i els criteris corresponents a l'actuació d'energia solar tèrmica.  
- En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'aquestes dues fonts.  
- En el cas d'equips de tractament en camp de biomassa es prendrà com a cost de referència, en relació amb els objectius energètics, una inversió màxima per equip segons les característiques de cada projecte de:  
  
Tipus de sistema Tipus de màquina Cost de referència (?/CV)  
Empacadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
Estelladora/Picadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
  
  
d) Garanties mínimes exigides.  
- Per al cas d'aplicacions d'equips per a tractament en camp, adaptació de camions cisterna i plantes de producció pèl·lets/briquetes/estelles, s'ha d'acreditar una garantia mínima de tres anys en els equips de principals.  
- Per a la resta d'aplicacions:  
Equips principals (calderes i/o generadors): tres anys.  
Instal·lació: tres anys.  
e) Modalitats d'explotació de la instal·lació (per a aplicacions d'ús en edificis):  
- En règim de propietat de l'usuari final de l'energia, i en aquest cas és aquest el qui sol·licita i percep l'ajuda.  
f) Criteris de valoració en l'aplicació d'ajudes públiques.  
Per a cada una de les aplicacions s'estableixen els següents criteris de valoració:  
1. Aplicacions tèrmiques d'ús industrial o en edificis:  
A. Característiques del projecte (màxim 85 punts).  
A1. Estalvi d'energia (màxim 50 punts).  
S'han de valorar amb major puntuació els projectes amb major estalvi d'energia respecte el cost subvencionable.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Ús de la instal·lació (màxim 5 punts).  
S'han de valorar amb major puntuació els projectes d'ús col·lectiu envers els d'ús individual.  
A4. Rendiment equip biomassa (màxim 10 punts).  
S'han de valorar amb major puntuació els projectes amb equips de major rendiment energètic.  
A5. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
2. Instal·lacions híbrides solar tèrmica/biomassa tèrmica:  
A. Característiques del projecte (màxim 85 punts).  
A1. Rendiment del captador (màxim 20 punts).  
S'han de valorar amb major puntuació els projectes que utilitzen captadors solars de major rendiment.  
A2. Estalvi d'energia (màxim 20 punts).  
S'han de valorar amb major puntuació els projectes amb major estalvi d'energia respecte del cost subvencionable.  
A3. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A4. Mesura i monitorització (màxim 5 punts).  
S'han de valorar amb major puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
S'han de valorar amb major puntuació els projectes d'ús col·lectiu envers els d'ús individual.  
A6. Integració arquitectònica (màxim 5 punts).  
S'han de valorar amb major puntuació els projectes amb integració arquitectònica.  
A7. Rendiment equip biomassa (màxim 10 punts).  
S'han de valorar amb major puntuació els projectes amb equips de biomassa de major rendiment energètic.  
A8. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
3. Equips de tractament en camp de biomassa per a l'estellat o l'empacat  
A. Característiques del projecte (màxim 85 punts).  
A1. Productivitat del sistema de tractament empleat (màxim 30 punts).  
S'han de valorar amb major puntuació els projectes que tinguen equips amb un nombre més gran d'hores de funcionament anual.  
A2. Estalvi dels costs associats al transport de la biomassa tractada (màxim 25 punts).  
S'han de valorar amb major puntuació els projectes que posseïsquen menors costs de transport de la biomassa tractada.  
A3. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A4. Tipus de màquina (màxim 10 punts).  
S'han de valorar amb major puntuació els projectes d'adquisició de màquines autopropulsades envers de les màquines semimòbils i no autopropulsades.  
A5. Àmbit d'ús de la maquinària (màxim 10 punts).  
S'han de valorar amb major puntuació els projectes en què l'ús de la maquinària es realitze sobre una zona concentrada envers els que es realitzen sobre zones disperses.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
4. Plantes de fabricació de pèl·lets/briquetes/estelles i biocombustibles assimilables.  
A. Característiques del projecte (màxim 85 punts).  
A1. Dades de producció de la planta de fabricació de pèl·lets/briquetes (màxim 40 punts).  
S'han de valorar amb major puntuació els projectes que generen major quantitat de biomassa (en termes energètics) per cost subvencionable.  
A2. Matèria primera utilitzada (màxim 25 punts).  
S'han de valorar amb major puntuació els projectes que utilitzen com a matèria primera residus forestals, agrícoles, i orgànics urbans (FORSU) envers d'industrials o matèria primera procedent de cultius energètics.  
A3. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A4. Tipus de biomassa fabricada (màxim 10 punts).  
S'han de valorar amb major puntuació els projectes de generació de pèl·lets i briquetes envers d'estelles.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
5. Adaptació de camions cisterna amb equips específics per a la distribució i/o subministrament de biomassa.  
A. Característiques del projecte (màxim 85 punts).  
A1. Biomassa transportada envers del cost subvencionable (màxim 50 punts).  
S'han de valorar amb major puntuació els projectes que transporten una major quantitat de biomassa per cost subvencionable.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 15 punts).  
S'han de valorar amb major puntuació els projectes que porten associats un programa de distribució de biomassa.  
A4. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
5. IMEREV - Biogàs (Aplicacions tèrmiques).  
a) Aplicacions prioritàries.  
- Equips per a producció d'energia tèrmica, mitjançant l'aprofitament energètic del biogàs produït per digestió anaeròbia de residus biodegradables, de qualsevol rang energètic.  
- Equips per a la producció de biogàs o gasos assimilables, obtinguts a partir del procés de digestió anaeròbia de residus biodegradables, per a la distribució i/o venda per assortidor, embotellat o a granel.  
- Equips per a la producció de biogàs per a la seua injecció a la xarxa pública de distribució de gas natural, en els casos en què siga viable tècnicament i legalment.  
b) Cost subvencionable.  
S'ha de considerar cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, tots aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, i en això és el criteri de l'IVACE el que ha de prevaldre en cas de controvèrsia.  
c) Cost de referència.  
- Per a les aplicacions de producció d'energia tèrmica es pren com a cost de referència en relació amb els objectius energètics, una inversió màxima per unitat de potència tèrmica instal·lada de 1.100 ?/kW.  
  
d) Garanties mínimes exigides.  
- Equips principals (calderes i/o generadors): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Estalvi d'energia (màxim 50 punts).  
S'han de valorar amb major puntuació els projectes amb major estalvi d'energia respecte del cost subvencionable.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Rendiment dels equips consumidors del biogàs (màxim 15 punts).  
S'han de valorar amb major puntuació els projectes amb equips de major rendiment energètic.  
A4. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
6. IMEREA - Energia geotèrmica.  
a) Aplicacions prioritàries.  
- Aprofitament dels jaciments geotèrmics.  
- Aprofitament d'energia tèrmica per a xarxes de districte.  
- Aprofitament de l'energia tèrmica per a aigua calenta sanitària o climatització utilitzant bombes de calor que intercanvien amb el terreny, ja siguen de circuit obert o tancat, tant per a instal·lacions existents que es reformen, com per a instal·lacions noves.  
b) Cost subvencionable.  
S'ha de considerar cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que en són part i calen per a aconseguir l'objectiu d'utilització de les energies renovables.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- En el cas de bombes de calor que intercanvien calor amb el terreny, només s'ha de considerar el cost dels equips, obra i instal·lacions necessàries per a aconseguir l'intercanvi efectiu d'energia amb el terreny, però no s'hi inclouen les bombes de calor pròpiament dites.  
- Per al cas d'utilització de bombes de calor que intercanvien energia tèrmica amb el terreny, les actuacions considerades són aquelles que aconseguisquen una reducció anual de com a mínim el 20 % del consum d'energia amb relació a una instal·lació de generació d'energia convencional de la mateixa capacitat, en termes de generació efectiva d'energia.  
- En el cas de xarxes de districte, es consideren subvencionables ampliacions a nous usuaris, encara que romanga inalterada la potència de generació tèrmica.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, però és en tot cas el criteri de l'IVACE el que ha de prevaldre en cas de controvèrsia.  
c) Cost de referència.  
- Es prendrà com a cost de referència, en relació amb els objectius energètics, una inversió màxima per unitat de potència de captació instal·lada segons les característiques de cada projecte de:  
  
Tipus de circuit Tipologia d'intercanvi Cost de referència (?/kW)  
Circuit tancat Sondejos - vertical 1.400 ?/kW  
 Soterrat - horitzontal 1.100 ?/kW  
Circuit obert 500 ?/kW  
Instal·lacions de xarxes de districte geotèrmiques 1.500 ?/kW  
  
  
En el cas que els equips instal·lats disposen de potències nominals diferents en funció de les condicions de funcionament, es prendrà, als efectes de càlcul de l'ajuda, un valor de potència equivalent al que, segons el parer l'IVACE, represente el comportament de la instal·lació a efectes energètics, i aquest criteri ha de prevaldre en cas de discrepàncies.  
d) Garanties mínimes exigides.  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas és aquest qui sol·licita i percep l'ajuda.  
f) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Estalvi d'energia (màxim 50 punts).  
S'han de valorar amb major puntuació els projectes amb major estalvi d'energia respecte a la instal·lació convencional.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Ús de la instal·lació (màxim 5 punts).  
S'han de valorar amb major puntuació els projectes d'ús col·lectiu envers els d'ús individual.  
A4. Tipus d'instal·lació (màxim 10 punts).  
S'han de valorar amb major puntuació els projectes consistents en instal·lacions amb circuits tancats verticals envers els horitzontals i oberts.  
A5. Sector-tipus aplicació (màxim 10 punts).  
S'han de valorar amb major puntuació els projectes realitzats en el sector indústria i serveis envers els realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
7. IMEREC - Energia mini hidràulica (aïllada de la xarxa).  
a) Aplicacions prioritàries.  
- Minicentrals corresponents a noves concessions o rehabilitació.  
  
- Minicentrals instal·lades en conduccions de xarxes de reg o distribució d'aigua.  
- Rang energètic: potència total fins a 500 kW.  
- Només es consideren objecte d'ajuda les instal·lacions destinades a proporcionar energia elèctrica a consums aïllats de la xarxa elèctrica de distribució, la connexió de les quals a aquesta siga inviable des del punt de vista tècnic, mediambiental i/o econòmic.  
b) Cost subvencionable.  
S'ha de considerar cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que sent part d'aquest siguen necessàries per a aconseguir l'objectiu d'utilització de les energies renovables.  
- En general els costs d'inversió subvencionables corresponen als costs suplementaris suportats per l'entitat sol·licitant, amb relació a una instal·lació de generació d'energia tradicional de la mateixa capacitat, en termes de generació efectiva d'energia.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financers conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, i en això el criteri de l'IVACE és el que ha de prevaldre en cas de controvèrsia.  
c) Garanties mínimes exigides.  
- Equips principals (turbines): tres anys.  
- Instal·lació: tres anys.  
d) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Estalvi d'energia (màxim 50 punts).  
S'han de valorar amb major puntuació els projectes que generen major producció elèctrica per potència instal·lada.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 10 punts).  
S'han de valorar amb major puntuació les instal·lacions que es rehabiliten envers les que són noves.  
A4. Sector-tipus aplicació (màxim 15 punts).  
S'han de valorar amb major puntuació els projectes realitzats en el sector industrial i de serveis respecte dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
8. AVBIFA - Biocarburants (Instal·lació o adaptació d'assortidors). i AVBIFB - Biocarburants (Plantes de producció).  
a) Aplicacions prioritàries.  
- Instal·lació d'assortidors en estacions de servei o per a abastiment de flotes, per al consum en el sector transport, de mescles de biodièsel, bioetanol, biometà o biocarburants assimilables, purs o amb mescles amb obligació d'etiquetatge específic.  
- Adaptació d'assortidors existents en estacions de servei o per a abastiment de flotes, per al consum en el sector transport, de mescles de biodièsel, bioetanol, biometà o biocarburants assimilables, purs o amb mescles amb obligació d'etiquetatge específic.  
- Plantes de producció de biodièsel o bioetanol o biocarburants assimilables sempre que es tracte, en tots els casos, de biocarburants de 2a generació obtinguts a partir de residus.  
- Parcs d'emmagatzematge per a distribució de biocarburants.  
b) Cost subvencionable.  
S'ha de considerar cost subvencionable:  
- Instal·lació i adaptació d'assortidors: inversions en equips, instal·lacions complementàries i sistemes de muntatge vinculats exclusivament al projecte, necessàries per a la instal·lació i posada en servei de depòsits i assortidors. Només són elegibles les inversions corresponents al subministrament de biocarburants purs o amb mescles amb obligació d'etiquetatge específic. En el cas que el punt de subministrament permeta disposar d'altres productes diferents d'aquests, caldrà deduir de la inversió elegible tant la relativa a l'emmagatzematge i instal·lació electromecànica d'aquests carburants, com la part proporcional de la corresponent a l'assortidor, en funció del nombre disponible en el punt de subministrament.  
- Plantes de producció i parcs d'emmagatzematge: inversions en maquinària, equips, instal·lacions complementàries i sistemes de muntatge vinculats exclusivament al projecte.  
- En general, els costs d'inversió subvencionables corresponen als costs suplementaris suportats per l'entitat sol·licitant, en comparació amb els d'una instal·lació convencional equivalent en termes de capacitat de producció, emmagatzematge i/o subministrament.  
- Donat el caràcter complementari de les instal·lacions de producció, emmagatzematge i/o subministrament de biocarburants, els costs suplementaris objecte d'ajuda en aquest cas queden definits pel total dels costs produïts en la implantació de les instal·lacions.  
No s'ha de considerar cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquells despeses que no estiguen clarament definides o que no tinguen com a finalitat directa la consecució dels objectius energètics de la inversió, i és en tot cas el criteri de l'IVACE el que ha de prevaldre en cas de controvèrsia.  
c) Cost de referència.  
- Es prendrà un cost de referència, en relació amb els objectius energètics, de 75.000 euros per punt de subministrament per al cas d'instal·lació d'assortidors i de 10.000 euros per a l'adaptació d'assortidors existents.  
d) Uns altres condicionants:  
- Únicament són objecte d'ajuda les plantes de producció que complisquen els criteris de sostenibilitat establits en l'article 17 de la Directiva 2009/28/CE del Parlament Europeu i del Consell relativa al foment de l'ús d'energia procedent de fonts renovables, per la qual es modifiquen i deroguen les directives 2001/77/CE i 2003/30/CE.  
e) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Tipus de biocarburant (màxim 30 punts).  
S'han de valorar amb major puntuació els projectes de bioetanol, biometà i altres biocarburants envers els de biodièsel.  
A2. Garanties de la instal·lació (màxim 10 punts).  
S'han de valorar amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 20 punts).  
S'han de valorar amb major puntuació les instal·lacions de producció respecte de les d'emmagatzematge i subministrament.  
A4. Percentatge de contingut de biocarburant (màxim 15 punts).  
S'han de valorar amb major puntuació aquells combustibles amb major percentatge de biodièsel, bioetanol, biometà o biocarburants assimilables.  
A5. Sector-tipus aplicació (màxim 10 punts).  
S'han de valorar amb major puntuació els projectes de subministrament a flotes envers els de venda al públic.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
S'han de valorar amb major puntuació aquells projectes en què els càlculs realitzats pel beneficiari siguen coherents amb el tipus de projecte.